જે નવું સ્થળ યહૂદી કામદારો માટે ઉભું કરાયું હતું તે જુના બે યહૂદી કબ્રસ્તાનોની જગ્યાએ ઉભું કરાયું જે ફેક્ટરીથી 2.5 માઈલ દૂર હતું. તેનો વડો એમઓન ગોઠ નામનો પાશવી પરપીડનનો આનંદ લેનારો રીશ્વતખોર જર્મન લશ્કરી અધિકારી હતો.આ કેમ્પમાં રહેતા યહૂદીઓ હંમેશા ફફડતાં રહેતાં કારણ કે ગોઠ એની ધૂનકીમાં ગમે ત્યારે કોઈ કારણ વગર રિવોલ્વર દાગી ઠાર મારતો. શરૂઆતમાં ગોથેની યોજના બધી જ ફેક્ટરીઓને આ કેમ્પની અંદર જ સ્થળાંતર કરી નાખવાની હતી પણ શિન્ડલરે એની કુનેહ, ચાપલુસી, રીશ્વતનો ઉપયૉગ કરીને તેની ફેક્ટરીને માત્ર સ્થળાંતર થતાં બચાવી એટલું જ નહી, ગોઠેને પોતાની ફેક્ટરીની અંદર જ સબ કેમ્પ ઉભું કરવા માટે રાજી કરી દીધો.જેમાં એની ફેક્ટરી ઉપરાંત બીજા 450 યહૂદીઓને પણ લઇ આવ્યો. જોકે, દરેક વખતે પાસા પોબાર પડે તેવું ના હતું. કાળાબજારની એની પ્રવૃતિઓ માટે તેની બે વાર ધરપકડ કરાય છે.એની સેક્રેટરી શિન્ડલરના સ્ત્રોતનો ઉપયોગ કરી તેને છોડાવે છે.